钦定古今图书集成/理学汇编/字学典/第048卷 > 《宣和书谱》 > 《行书叙论》
## 钦定古今图书集成/理学汇编/字学典/第048卷 > 《宣和书谱》 > 《行书叙论》

《自隶》法扫地而。几于拘，草几于放。介乎两间者，《行
书》有焉。于是兼。则谓之真、行，兼草则谓之“行书。”爰
自西汉之末，有颍川刘德升者，实为此体，而其法盖
贵简易，相间流行，故谓之“行书。”德升而下，复有锺繇、
胡昭者，同出于德升之门。然昭用笔肥重，不若繇之
瘦劲，故昭卒于无闻，而繇独得以行书显。当时谓繇
善押书者，此也。及晋王羲之、献之，心得神会处，不由
师授，故并臻其极，蔚然为翰墨之冠。晚有王珉，复善
此学，而议其书者，有“峻如崧高、烂若列宿”之况。信乎
行书之在字学，非富规矩、有来历，不能作此。譬之千
里之足，屈伏枥下，则成亏何在？及其缓辔阔步，争驰
蚁封间，于是驽骥遂分，书之有行若是也。今得其自
晋以来至于本朝，以行书名世者，凡五十有八人焉。
其间如晋之王濛、宋之薄绍之、唐之虞世南、欧阳询、
李邕、苏灵芝之徒，各自具一体，杰然出于其类者多
矣。本朝则有李建中、苏舜钦、陆经、王安石、蔡京，笔势